અમદાવાદ: શહેરના સરખેજ-ગાંધીનગર હાઇવે પર અપના અડ્ડા ટી સ્ટોલ નજીક સર્વિસ રોડ પર ગઇ કાલે મોડી રાતે બેન્કના કેશિયર પર સાણંદના એક યુવકે ત્રણ વખત કાર ચઢાવી દઇ હત્યાનો પ્રયાસ કર્યો હતો. ફિલ્મી સ્ટાઇલે કાર લઇ બાઇકને ટક્કર મારી હતી. જોકે એક વખત બાઇક વચ્ચે આવી જતાં અને એક વખત કૂદી જતાં યુવકનો આબાદ બચાવ થયો હતો. ગર્લફ્રેન્ડને ફોન કરવા બાબતે સાણંદના યુવકે કેશિયર પર કાર ચઢાવવાનો પ્રયાસ કર્યો હતો. બનાવ બાદ કારચાલક કાર લઇ ફરાર થઇ ગયો હતો. વસ્ત્રાપુર પોલીસે આ અંગે ગુનો નોંધી આરોપીની શોધખોળ હાથ ધરી છે.